
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1565 


24 Οκτωβρίου 2003 


ΑΠΟΦΑΣΕΙ Σ 

ΑΠΟΦΑΣΗ 1 252/111/2003 

Η καταγγελία της Χρυσούλας Μανταδάκη, κατοίκου Ρε- 
θύμνου Κρήτης, κατά των εταιρειών: α) «Άργος Ανώ¬ 
νυμος Εταιρεία Μελετών, Αντιπροσωπειών, Διαχειρί- 
σεως και Πρακτορεύσεως», β) «Ανώνυμη Εταιρεία 
Πρακτορεύσεως και Διανομής Ημερήσιου και Περιο¬ 
δικού Τύπου - Ευρώπη», γ) «Έντυπη Ενημέρωση ΑΕ - 
Υποπρακτορείο Διανομής Τύπου» και δ) «Επιχειρήσεις 
ΜυλωνάκηΑΕ», για παράβαση του άρθρου 1 §1 και άρ¬ 
θρου 2 του Ν. 703/1977, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματεί- 
ας Εμπορίου του Υπουργείου Ανάπτυξης την 4η Σεπτεμ¬ 
βρίου 2003, ημέρα Πέμπτη και ώρα 10:30, με την εξής 
σύνθεση: 

Πρόεδρος: Κωνσταντίνος Ηλιόπουλος, ως αρχαιότερο 
μέλος της Επιτροπής, λόγω κωλύματος του Προέδρου 
Δημήτρη Τζουγανάτου και του αναπληρωτή αυτού Ηλία 
Σουφλερού, 

Μέλη: Βασίλειος Κολοβός, κωλυομένου του τακτικού 
Ηλία Βλάσση, Θεόδωρος Δεληγιαννάκης, Παναγιώτης 
Μαντζουράνης, Λεωνίδας Νικολούζος, Ιωάννης Κατσου- 
λάκος, Θεόδωρος Φορτσάκης,κωλυομένου του τακτικού 
Χαρίσιου Ταγαρά και Νικόλαος Βέπας. 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά τακτικά ή/και αναπληρωματικά μέλη, καίτοι 
προσκληθέντα, δεν προσήλθαν λόγω δικαιολογημένου 
κωλύματος. 

θέμα της Συνεδριάσεως ήταν η από 3.10.2000 (αριθμ. 
πρωτ. Γραμματείας ΕΑ 1942) καταγγελία της Χρυσούλας 
Μανταδάκη, κατοίκου Ρεθύμνου Κρήτης (οδός Παπανικο- 
λάου 18), κατά των εταιρειών: α) «Άργος Ανώνυμος Εται¬ 
ρεία Μελετών, Αντιπροσωπειών, Διαχειρίσεως και Πρα¬ 


κτορεύσεως», η οποία έχει την έδρα της στον Δήμο Αιγά¬ 
λεω Αττικής (Ιερά Οδός 150), β) «Ανώνυμη Εταιρεία Πρα¬ 
κτορεύσεως και Διανομής Ημερήσιου και Περιοδικού Τύ¬ 
που - Ευρώπη», η οποία έχει την έδρα της στον Δήμο Αθη¬ 
ναίων (οδός Αμφιαράου 15-17), γ) «Έντυπη Ενημέρωση 
ΑΕ - Υποπρακτορείο Διανομής Τύπου», η οποία έχει την 
έδρα της στον Δήμο Χανιών (Λ. Σούδας 158) και δ) «Επι¬ 
χειρήσεις Μυλωνάκη ΑΕ», η οποία έχει την έδρα της στον 
Δήμο Χανιών (Λ. Σούδας 285) για παράβαση του άρθρου 
1 § 1 και άρθρου 2του Ν. 703/1977, όπως ισχύει. 

Στη συνεδρίαση παρέστησαν: 

α) η καταγγέλλουσα Χρυσούλα Μανταδάκη, διά του 
πληρεξουσίου δικηγόρου της Ματθαίου Τσιριμονάκη, β) 
η εταιρεία «Άργος Ανώνυμος Εταιρεία Μελετών, Αντι¬ 
προσωπειών, Διαχειρίσεως και Πρακτορεύσεως» (εφ’ 
εξής ΑΡΓΟΣ) μετά του νομίμου εκπροσώπου της Νικο¬ 
λάου Μπιλίρη, Διευθύνοντος Συμβούλου αυτής, και των 
πληρεξουσίων δικηγόρων της Αθανασίας Αμπαντζό- 
γλου, Γεωργίου Καρύδη, Στέφανου Δεληκωστόπουλου 
καιΛάμπρου Σινανιώτη, γ) η εταιρεία «Ανώνυμη Εταιρεία 
Πρακτορεύσεως και Διανομής Ημερήσιου και Περιοδι¬ 
κού Τύπου - Ευρώπη» (εφ’ εξής ΕΥΡΩΠΗ) μετά του νομί¬ 
μου εκπροσώπου της Νικολάου Μπακατσά, μέλους του 
Δ.Σ. και Γενικού Διευθυντή αυτής, και των πληρεξουσίων 
δικηγόρων της Δημητρίου Εμβαλωμένου, Γεωργίου Κα¬ 
ρύδη, Στέφανου Δεληκωστόπουλου και Λάμπρου Σινα¬ 
νιώτη, δ) η εταιρεία «Έντυπη Ενημέρωση ΑΕ - Υποπρα¬ 
κτορείο Διανομής Τύπου» (εφ’ εξής ΕΝΤΥΠΗ ΕΝΗΜΕ¬ 
ΡΩΣΗ) μετά του νομίμου εκπροσώπου της Ανδρέα 
Καλογρίδη και των πληρεξουσίων δικηγόρων της Αθα¬ 
νασίας Αμπαντζόγλου, Γεωργίου Καρύδη, Στέφανου Δε¬ 
ληκωστόπουλου και Λάμπρου Σινανιώτη, και ε) η εται¬ 
ρεία «Επιχειρήσεις Μυλωνάκη ΑΕ» (εφ’ εξής ΜΥΛΩΝΑ- 
ΚΗΣ) δια των πληρεξουσίων δικηγόρων της Γεωργίου 
Καρύδη, Στέφανου Δεληκωστόπουλου και Λάμπρου Σι¬ 
νανιώτη. 

Στην αρχή της συνεδρίασης τον λόγο έλαβε η Γ ενική 
Εισηγήτρια Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας και κατέληξε προτείνο- 
ντας τα εξής: 


1 Από την παρούσα απόφαση έχουν παραληφθεί, σύμφωνα με το άρθρο 23 παρ.7 του Κανονισμού Λειτουργίας και Διαχείρισης της Επιτροπής Ανταγω¬ 
νισμού (ΦΕΚ361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση των στοιχείων που έχουν παρα¬ 
ληφθεί υπάρχει η ένδειξη [...]. Όπου ήταν δυνατό τα στοιχεία που παραλήφθηκαν αντικαταστάθηκαν με ενδεικτικά ποσά και αριθμούς ή με γενικές πε¬ 
ριγραφές (εντός [...]). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«1. Να υποχρεωθούν οι εταιρείες ΕΝΤΥΠΗ ΕΝΗΜΕ¬ 
ΡΩΣΗ, ΜΥΛΩΝΑΚΗΣ, ΑΡΓΟΣ και ΕΥΡΩΠΗ να παύσουν 
την παράβαση του άρθρου 1 §1 και του άρθρου 2 του Ν. 
703/1977, όπως ισχύει, και να παραλείπουν αυτήν στο 
μέλλον. 

2. Να υποχρεωθεί η εταιρεία ΕΥΡΩΠΗ να τροποποιήσει 
τη σύμβαση που συνάπτει με τους υποπράκτορες της 
όσον αφορά τον όρο υπό στοιχείο 3.1 στ. 

3. Να υποχρεωθούν οι εταιρείες ΕΥΡΩΠΗ και ΑΡΓΟΣ να 
διαμορφώσουν σαφή και αντικειμενικά κριτήρια όσον 
αφορά την επιλογή νέων σημείων πώλησης τύπου, αλλά 
και στη συνεργασία τους με τα ήδη υφιστάμενα. 

4. Να επιβληθεί πρόστιμο για την παράβαση των άρ¬ 
θρων 1 §§1 και 2 του Ν. 703/1977 όπως ισχύει στις εται¬ 
ρείες α) ΑΡΓΟΣ 1.526.000 ευρώ, β) ΕΥΡΩΠΗ 940.000 ευ¬ 
ρώ, γ) ΕΝΤΥΠΗ ΕΝΗΜΕΡΩΣΗ 27.000 ευρώ και δ) ΜΥΛΩ¬ 
ΝΑΚΗΣ 25.000 ευρώ. 

5. Να επιβληθεί πρόστιμο σύμφωνα με την παράγραφο 
2εδ. β'του άρθρου 21 του ως άνω νόμου, ύψους 8.805 ευ¬ 
ρώ σε καθεμία από τις παραπάνω εταιρείες». 

Στη συνέχεια το λόγο έλαβαν η καταγγέλλουσα και οι 
καταγγελλόμενοι, ανέπτυξαν τις θέσεις τους, έδωσαν δι¬ 
ευκρινίσεις, απάντησαν σε ερωτήσεις που τους υπέβαλαν 
ο Προεδρεύων και τα Μέλη της Επιτροπής και ζήτησαν η 
μεν καταγγέλλουσα την αποδοχή της καταγγελίας της, οι 
δε καταγγελλόμενοι την απόρριψή της. Τα μέρη επεκαλέ- 
σθησαν άλατα αποδεικτικά μέσα, τα οποία προσεκόμισαν 
τόσον στο πλαίσιο της κυρίας υποθέσεως όσον και στο 
πλαίσιο των ασφαλιστικών μέτρων (έγγραφα, φωτογρα¬ 
φίες, Ωϋ ΒΟΜ, ένορκες βεβαιώσεις) και ανεφέρθησαν και 
στα υπομνήματα που θα υποβάλουν. Τέλος οι τέσσερις 
καταγγελλόμενες εταιρείες εξήτασαν στο ακροατήριο 
ως μάρτυρα τον κύριο Γεώργιο Βάνα, Γενικό Διευθυντή 
της εταιρείας ΑΡΓΟΣ. 

Κατόπιν ο Προεδρεύων έδωσε στα ενδιαφερόμενο μέρη 
προθεσμία μέχρι την 15η Σεπτεμβρίου 2003, ημέρα Δευ¬ 
τέρα, ώρα 12.00, για να υποβάλουν τα υπομνήματάτους. 

Η Επιτροπή Ανταγωνισμού συνήλθε σε διάσκεψη, στην 
ως άνω αίθουσα 611 της Γενικής Γραμματείας Εμπορίου 
του Υπουργείου Ανάπτυξης, την 18η Σεπτεμβρίου 2003, 
ημέρα Πέμπτη και ώρα 14:00, την οποία συνέχισε την 23η 
Σεπτεμβρίου 2003, ημέρα Τρίτη και ώρα 17:00 και αφού 
έλαβε υπ’ όψη την Εισήγηση της Γραμματείας, τα στοι¬ 
χεία του σχετικού φακέλου, τα στοιχεία του φακέλου των 
ασφαλιστικών μέτρων που επικαλέσθηκαν τα μέρη, τις 
απόψεις που διετύπωσαν προφορικώς και εγγράφως τα 
ενδιαφερόμενο μέρη, τα υπομνήματα που υπέβαλαν και 
τα έγγραφα που προσεκόμισαν, καθώς και την μαρτυρική 
κατάθεση και όλες τις ένορκες βεβαιώσεις 

ΣΚΕΦΘΗΚΕ ΩΣ ΕΞΗΣ 

Α. Η Χρυσούλα Μανταδάκη καταγγέλλει συμφωνία με¬ 
ταξύ αφ’ ενός της εταιρείας ΑΡΓΟΣ και του υποπράκτο- 
ρόςτης ΕΝΤΥΠΗ ΕΝΗΜΕΡΩΣΗ και αφ’ ετέρου της εται¬ 
ρείας ΕΥΡΩΠΗ και του υποπράκτορός της ΜΥΛΩΝΑΚΗ 
περί α) ταυτόχρονης διακοπής της συνεργασίας μαζί της 
άνευ αντικειμενικού λόγου, αιφνιδιαστικώς και χωρίς κα¬ 
μία προηγούμενη ειδοποίηση, δηλαδή θέτει θέμα νομιμό¬ 
τητας της καταγγελίας της αντίστοιχης κάθετης σύμβα¬ 
σης διανομής από τις ως άνω εταιρείες β) αυθαίρετου 
αποκλεισμού της από το νεοσυσταθέν σύστημα επιλεκτι¬ 
κής διανομής των εταιρειών ΑΡΓΟΣ και ΕΥΡΩΠΗ, δηλαδή 
θέτει θέμα νομιμότητας των καθέτων συμβάσεων, βάσει 
των οποίων ιδρύθηκε και λειτουργεί το σύστημα επιλεκτι¬ 


κής διανομής κάθε μιάς από τις προαναφερθείσες εται¬ 
ρείες. Η καταγγέλλουσα θεωρεί ότι η ως άνω συμπεριφο¬ 
ρά των τεσσάρων εταιρειών, αποτελεί παράβαση του άρ¬ 
θρου 1 §1 και του άρθρου 2 Ν.703/1977, όπως αυτός ισχύ¬ 
ει σήμερα. 

Β. Η καταγγέλλουσα διατηρεί περίπτερο στο Ρέθυμνο, 
επίτης συμβολήςτων οδών Κωνσταντινουπόλεως και Μά¬ 
χης Ποταμών, το οποίο λειτουργεί νόμιμα βάσειτης 5221/ 
23.4.1991 άδειας εκμετάλλευσης περιπτέρου της Νο¬ 
μαρχίας Ρεθύμνης. Από την έναρξη της λειτουργίας του 
περιπτέρου, ένα από τα βασικά αντικείμενα της δραστη- 
ριότητάς της ήταν η μεταπώληση εφημερίδων και περιο¬ 
δικών, τις οποίες προμηθευόταν από τους υποπράκτορες 
- αντιπροσώπους των κεντρικών πρακτορείων διανομής 
τύπου για την περιοχή του Ρεθύμνου. 

Οι καταγγελλόμενες δραστηριοποιούνται στον χώρο 
διανομής και υποδιανομής τύπου. Συγκεκριμένα: 

Η εταιρεία ΑΡΓΟΣ ιδρύθηκε το 1998 και στη μετοχική 
της σύνθεση περιλαμβάνεται ο Δημοσιογραφικός Οργα¬ 
νισμός Λαμπράκη και δεκατρείς άλλες εκδοτικές επιχει¬ 
ρήσεις. Σκοπός της, σύμφωνα με το καταστατικό της είναι 
μεταξύ άλλων η αντιπροσώπευση και πρακτορεία κάθε 
μορφής ημεδαπών και αλλοδαπών επιχειρήσεων που 
δραστηριοποιούνται στο χώρο των εντύπων. Η εταιρεία 
έλαβε άδεια ίδρυσης και λειτουργίας πρακτορείου εφη¬ 
μερίδων περιοδικών και λοιπών εντύπων με την 3244/Ε4/ 
567/10.2.1999 απόφαση του Υπουργού Τύπου και Μέσων 
Μαζικής Ενημέρωσης. Η εταιρεία διακινεί έντυπα των με¬ 
τόχων της, αλλά και άλλων εκδοτικών επιχειρήσεων. Στα 
έντυπα, των οποίων τη διανομή έχει αναλάβει η ΑΡΓΟΣ, 
ανήκουν οι εφημερίδες Βήμα, Νέα, Ελευθεροτυπία, 
Εξουσία, Απογευματινή και άλλες, καθώς και περιοδικά 
όπως το Μθπ, ΝιΙιό, Γυναίκα, ΡΙεγ- άογ κτλ. 

Ο κύκλος εργασιών της εταιρίας ΑΡΓΟΣ για τα έτη 
1999, 2000 και 2001 ανέρχονταν σε 32.065.054 € (εταιρι¬ 
κή χρήση 6.11.1998 - 31.12.1999), 76.761.65ΐ€ και 
83.696.553,53€ αντίστοιχα. 

Η εταιρεία ΕΥΡΩΠΗ συστήθηκετο 1999 με κύριο σκοπό 
της την πρακτόρευση και διανομή περιοδικών και εν γένει 
εντύπων, όπως προκύπτει από το άρθρο 2§1 του Κατα¬ 
στατικού της. Με την 10399/Ε3/23.11.1999 απόφαση του 
Υπουργού Τύπου και Μέσων Μαζικής Ενημέρωσης έλαβε 
άδεια ίδρυσης και λειτουργίας πρακτορείου και διανομής 
τύπου. Η εταιρεία διακινεί έντυπα των μετόχων της, αλλά 
και άλλων εκδοτικών επιχειρήσεων. Στα έντυπα, των οποί¬ 
ων τη διανομή έχει αναλάβει η ΕΥΡΩΠΗ, ανήκουν οι εφη¬ 
μερίδες Αδέσμευτος Τύπος, Καθημερινή, Έθνος, Ελεύ¬ 
θερος Τύπος και άλλες, καθώς και περιοδικά όπως το Ωί- 
να, Μεχ, Ρορ Οογπ, Μελωδία κτλ. 

Ο κύκλος εργασιών της εταιρίας ΕΥΡΩΠΗ για τα έτη 
1999, 2000 και 2001 ανέρχονταν σε 1,624.70ΐ€ (εταιρική 
χρήση 6.4.1999 - 31.12.1999), 46.983.111€ και 
40.556.019,3θ€ αντίστοιχα. 

Η εταιρεία ΕΝΤΥΠΗ ΕΝΗΜΕΡΩΣΗ είναι υποδιανομέας 
της εταιρείας ΑΡΓΟΣ, σύμφωνα με την από 21.5.1999 
σύμβαση της ΑΡΓΟΣ με την εταιρεία Εμ. Καλογρίδης ΑΕ, 
η οποία μετονομάστηκε σε ΕΝΤΥΠΗ ΕΝΗΜΕΡΩΣΗ. Στο 
πλαίσιο της σύμβασης αυτής η ΕΝΤΥΠΗ ΕΝΗΜΕΡΩΣΗ 
αναλαμβάνει τη διανομή εντύπων που πρακτορεύει η ΑΡ¬ 
ΓΟΣ στην Δυτική Κρήτη (νομούς Χανίων και Ρεθύμνης). 

Ο κύκλος εργασιών της εταιρείας ΕΝΤΥΠΗ ΕΝΗ¬ 
ΜΕΡΩΣΗ για τα έτη 2000 και 2001 ανέρχονταν σε 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21923 


1.348.973 € (εταιρική χρήση 18.5.1999-31.12.2000) και 
1,329.445€ αντίστοιχα. 

Η εταιρεία ΜΥΛΩΝΑΚΗ είναι υποδιανομέας της εται¬ 
ρείας ΕΥΡΩΠΗ για τη Δυτική Κρήτη. Ο κύκλος εργασιών 
της εταιρίας για τα έτη 2000 και 2001 ανέρχονταν σε 
1,286.282€ και 3.434.512€ αντίστοιχα. 

Δεν αμφισβητείται ότι μεταξύ αφ’ ενός των εταιρειών 
ΑΡΓΟΣ και ΕΝΤΥΠΗ ΕΝΗΜΕΡΩΣΗ και αφ’ ετέρου της 
Χρυσούλας Μανταδάκη, καθώς και μεταξύ αφ’ ενός των 
εταιρειών ΕΥΡΩΠΗ και ΜΥΛΩΝΑΚΗ και αφ’ ετέρου της 
Χρυσούλας Μανταδάκη, υπήρχε η αντίστοιχη σύμβαση 
διαθέσεως τύπου. Οι εταιρείες ΑΡΓΟΣ και ΕΥΡΩΠΗ πα¬ 
ρέδιδαν μέσω των υποπρακτόρων τους ΕΝΤΥΠΗ ΕΝΗ¬ 
ΜΕΡΩΣΗ και ΜΥΛΩΝΑΚΗ τον τύπο, τον οποίο εκπροσω¬ 
πούσαν, στην Χρυσούλα Μανταδάκη επί παρακαταθήκη. 
Ο μη πωληθείς τύπος επεστρέφετο στα Πρακτορεία. Η 
Χρυσούλα Μανταδάκη εισέπραττε την προμήθειάτης επί 
των πωληθέντωντεμαχίων. Την σύμβαση αυτήν κατήγγει¬ 
λαν οι εταιρείες ΑΡΓΟΣ και ΕΥΡΩΠΗ στο πλαίσιο της ανα- 
διαρθρώσεως του αντιστοίχου δικτύου διανομής. 

Γ. Η σχετική αγορά προϊόντων ή υπηρεσιών περιλαμβά¬ 
νει το σύνολο των προϊόντων ή υπηρεσιών που θεωρού¬ 
νται από τον καταναλωτή εναλλάξιμες ή δυνάμενες να 
υποκατασταθούν μεταξύ τους, λόγω των χαρακτηριστι¬ 
κών τους, της τιμής τους και της σκοπούμενης χρήσης 
τους. Η σχετική αγορά στην υπό κρίση υπόθεση αφορά 
στη διανομή έντυπου τύπου. 

Η σχετική γεωγραφική αγορά περιλαμβάνει την περιο¬ 
χή, στην οποία οι ενδιαφερόμενες επιχειρήσεις πωλούν 
τα σχετικά προϊόντα υπό επαρκώς ομοιογενείς συνθήκες 
ανταγωνισμού. Στην συγκεκριμένη περίπτωση η γεωγρα¬ 
φική αγορά διαφοροποιείται σε σχέση με τη βαθμίδα δια¬ 
νομής. Επομένως, για τις καταγγελλόμενες εταιρείες ΑΡ¬ 
ΓΟΣ και ΕΥΡΩΠΗ, δηλαδή για τις εταιρείες πρακτορείας 
τύπου, σχετική γεωγραφική αγορά θεωρείται το σύνολο 
της Ελληνικής Επικράτειας. Για τις καταγγελλόμενες 
εταιρείες ΕΝΤΥΠΗ ΕΝΗΜΕΡΩΣΗ και ΕΠΙΧ. ΜΥΛΩΝΑΚΗ, 
η γεωγραφική αγορά περιορίζεται στο Νομό Ρεθύμνης, 
όπου δραστηριοποιείται και η επιχείρηση της καταγγέλ- 
λουσας. 

Οι καταγγελλόμενες εταιρείες ΑΡΓΟΣ και ΕΥΡΩΠΗ κα¬ 
τέχουν συλλογικά το σύνολο της σχετικής αγοράς διανο¬ 
μής έντυπου τύπου (εφημερίδων και περιοδικών) στην ελ¬ 
ληνική επικράτεια. Οι κατά τόπους υποπράκτορές τους 
έχουν αποκλειστικότητα για συγκεκριμένες γεωγραφικές 
περιοχές και συνεπώς οι υποπράκτορες ΕΝΤΥΠΗ ΕΝΗ¬ 
ΜΕΡΩΣΗ και ΜΥΛΩΝΑΚΗΣ κατέχουν το σύνολο της αγο¬ 
ράς του Νομού Ρεθύμνης. 

Για τηνδραστηριοποίηση νέων εταιρειών δεν υπάρχουν 
νομικά εμπόδια εισόδου στην εν λόγω αγορά εκτός από 
την παροχή άδειας από το Υπουργείο Τύπου και Μέσων 
Μαζικής Ενημέρωσης. Ωστόσο, μια νέα επένδυση στην 
αγορά της διανομής εντύπων θα είχε αμφίβολη απόδοση, 
λόγω της ολιγοπωλιακής δομής της εν λόγω αγοράς, κα¬ 
θώς υπάρχουν δεσμοί των περισσότερων εκδοτικών οί¬ 
κων με τις δύο υφιστάμενες εταιρείες διανομής. 

Δ. Οι καταγγελλόμενες εταιρείες υπεστήριξαντην άπο¬ 
ψη ότι η διανομή έντυπου τύπου εξαιρείται από το πεδίο 
εφαρμογής του Ν. 703/1977, διότι η αγορά έκδοσης και 
διανομής τύπου δεν αποτελεί μια πλήρως απελευθερω¬ 
μένη αγορά, καθώς η οργάνωση και λειτουργία της στην 
Ελλάδα επηρεάζεται σε μεγάλο βαθμό από νομοθετικές ή 


άλλες κανονιστικές ρυθμίσεις, οι οποίες ως εκ της φύ- 
σεώς τους αποκλείουν γενικώς την εφαρμογή των κανό¬ 
νων του ανταγωνισμού στη συγκεκριμένη αγορά. Η άπο¬ 
ψη αυτή δεν είναι ορθή για τους κάτωθι λόγους. 

Η ελευθερία του τύπου κατοχυρώνεται στο Ελληνικό 
Σύνταγμα (άρθρο 14). Ο τύπος είναι στοιχείο απαραίτητο 
της διακίνησης ιδεών και λόγου αφενός και της δημοσιό¬ 
τητας του πολιτικού βίου αφετέρου, χωρίς τα οποία δεν 
νοείται φιλελεύθερη δημοκρατία. Η ελευθερία του τύπου 
περιλαμβάνει και την ελευθερία κυκλοφορίας του τύπου, 
καθώς και την ελευθερία διανομής στους αναγνώστες. 
Εκδήλωση της ελευθερίας πωλήσεως είναι η σε κάθε 
χρόνο καιτόπο πώληση του εντύπου, η οποία πηγάζει από 
το άρθρο 14 του Συντάγματος. Ωστόσο η ελευθερία αυτή 
δεν θίγεται και η συνταγματική διάταξη δεν προσβάλλεται 
με διατάξεις που αφορούν αποκλειστικά την προστασία 
του ελεύθερου ανταγωνισμού, ο οποίος επίσης προστα¬ 
τεύεται από το Σύνταγμα (άρθρα 5, 106) και την Συνθήκη 
για την Ευρωπαϊκή Κοινότητα (άρθρο 3 παρ. 1 στοιχ. ζ), 
άρθρα 81 επ.). Ο Νόμος 703/1977 εφαρμόζεται, όπως ευ¬ 
θέως από το γράμμα και το πνεύμα του συνάγεται (βλ. άρ¬ 
θρο 5), σε όλους τους κλάδους της οικονομίας, χωρίς κα¬ 
μία απολύτως εξαίρεση. Ρητώς ο ίδιος ο Νόμος προέβλε- 
ψε στο άρθρο 5 την δυνατότητα εξαιρέσεων ή ειδικών 
ρυθμίσεων για τις δημόσιες ή κοινής ωφέλειας επιχειρή¬ 
σεις, τις αγροτικές και κτηνοτροφικές, καθώς και τις με¬ 
ταφορικές επιχειρήσεις δΓ εκδόσεως αποφάσεων των 
καθ’ ύλην αρμοδίων υπουργών, αποφάσεις, οι οποίες ου¬ 
δέποτε μέχρι σήμερα εξεδόθησαν. 

Εξ άλλου η Επιτροπή Ανταγωνισμού ήδη με την 9/1981 
απόφασή της έχει κρίνειτο ζήτημα αυτό ειδικώς για τις εκ¬ 
δοτικές επιχειρήσεις τύπου. Συγκεκριμένα απέρριψε τον 
ισχυρισμό των εκδοτικών επιχειρήσεων ότι η έκδοση πο¬ 
λιτικών εφημερίδων δεν υπόκειται στις διατάξεις του Ν. 
703/1977. Οι εκδοτικές επιχειρήσεις είχαν στηρίξει τον 
ισχυρισμό αυτό στο επιχείρημα ότι η δραστηριότητα αυ¬ 
τή αποβλέπει αποκλειστικά ή κατά κύριο λόγο στην προ¬ 
βολή ιδεών, τον έλεγχο της Διοίκησης, την ενημέρωση 
του κοινού, τη συνδρομή στη διαμόρφωση γνώμης καιτην 
άσκηση του εκλογικού δικαιώματος, οι δε εκδοτικές επι¬ 
χειρήσεις δεν είναι κερδοσκοπικές επιχειρήσεις. 

Εξ άλλου και το Δικαστήριο των Ευρωπαϊκών Κοινοτή¬ 
των, στην απόφαση 8Α Βίποη από Ωίθ ν. 5Α Αροηοθ Θΐ 
ΐΊΠθεεαρθΓΪθε άθ \ά ρΓθ55θ (Ο 243-83) σχετικά με τις συμ¬ 
φωνίες επιλεκτικής διανομής έντυπου τύπου, εφήρμοσε 
την κοινοτική νομοθεσία περί ελεύθερου ανταγωνισμού 
και ιδίως το άρθρο 81 §§ 1, 3 Σ.ΕΚ (τότε άρθρο 85 §§1,3 
Σ.Ε.Κ) και δεν δέχτηκε τον ισχυρισμό ότι οι ιδιαιτερότητες 
του συστήματος διανομής έντυπου τύπου κάνουν αδύνα¬ 
τη την εφαρμογή των κριτηρίωντου ανταγωνισμού, όπως 
έχουν αναπτυχθεί σε άλλους τομείς της αγοράς ούτε ότι 
η εφαρμογή των κανόνων του ανταγωνισμού θα είχε κα¬ 
ταστροφικές συνέπειες στην πολυφωνία και στην ελευθε¬ 
ρία του τύπου. 

Ο έντυπος τύπος ως προϊόν ενέχει βεβαίως σημαντικές 
διαφοροποιήσεις σε σχέση με άλλα προϊόντα, τα οποία 
επηρεάζουν σημαντικά την αγορά διανομής του. Συγκε¬ 
κριμένα, ο χρόνος «ζωής» του έντυπου τύπου κυμαίνεται 
από μία ημέρα μέχρι και ένα μήνα, ανάλογα με το έντυπο. 
Οι εφημερίδες για παράδειγμα έχουν χρόνο «ζωής» μό¬ 
νον μερικές ώρες. Επομένως είναι απαραίτητο η διανομή 
να γίνεται με μεγάλη ταχύτητα. Ακόμη ο τρόπος πώλησης 
των εφημερίδων, πώληση με παρακαταθήκη, είναι διαφο- 

ρετικός από τα περισσότερα προϊόντα. Επιπλέον, στην 
Ελλάδα προβλέπονται βάσει της ειδικής περί τύπου νο¬ 
μοθεσίας συγκεκριμένοι όροι και περιορισμοί σχετικά με 
τη διανομή, την ανάρτηση κοίτην πώληση του έντυπου τύ¬ 
που. 

Οι ιδιαιτερότητες του έντυπου τύπου και των σχετικών 
αγορών του λαμβάνονται υπόψη κατά την εκτίμηση των 
πραγματικών περιστατικών και τον χαρακτηρισμό της συ¬ 
μπεριφοράς των επιχειρήσεων ως παράνομης ή μη υπό 
την έννοια της διατάξεως του άρθρου 1 παρ. 1 Ν. 703/ 
1977 (με παράλληλη δυνατότητα ενδεχόμενης εξαιρέσε- 
ως από την απαγόρευση σύμφωνα με την διάταξη του άρ¬ 
θρου 1 παρ. 3 Ν. 703/1977) ή ως καταχρηστικής ή μη υπό 
την έννοια της διατάξεως του άρθρου 2 Ν. 703/1977. Σε 
καμία όμως περίπτωση δεν είναι φαινόμενο μοναδικό, ού¬ 
τε είναι λόγος για τη μη εφαρμογή των διατάξεων περί 
ελεύθερου ανταγωνισμού. Κάθε αγορά εμφανίζει ιδιαιτε¬ 
ρότητες και υπάρχουν πολλά προϊόντα, τα οποία διέπο- 
νται από αυστηρό νομοθετικό πλαίσιο τόσον ως προς την 
παραγωγή όσον και ως προς την διάθεση, ή υπηρεσίες, οι 
οποίες επίσης διέπονται από αυστηρό καθεστώς ως προς 
τους όρους παροχής των (κανόνες ασφαλείας, προστα¬ 
σίας της υγείας των καταναλωτών κτλ). Ως παραδείγματα 
μπορούν να αναφερθούν η παραγωγή και εμπορία φαρ¬ 
μάκων, όπου γίνονται τεράστιες επενδύσεις σε προϊόντα 
βιομηχανικής ιδιοκτησίας και όπου ο έλεγχος των κρατι¬ 
κών οργάνων είναι έντονος, οι βιομηχανίες τροφίμων και 
ποτών, οι θαλάσσιες και εναέριες μεταφορές κτλ. Όλες 
αυτοί οι τομείς συ μμορφώνονται προς την ειδική νομοθε¬ 
σία που τους διέπει και παρά τις ιδιαιτερότητές τους δεν 
εξαιρούνται από την εφαρμογή των κανόνων του ελεύθε¬ 
ρου ανταγωνισμού. 

Συνεπώς, ναι μεν η αγορά διανομής έντυπου τύπου ενέ¬ 
χει κάποιες ιδιαιτερότητες, οι οποίες ρυθμίζονται από ει¬ 
δική νομοθεσία στο πλαίσιο της προστασίας της ελευθε¬ 
ρίας του τύπου. Πλην όμως σε καμία περίπτωση η συ¬ 
νταγματικά κατοχυρωμένη αυτή ελευθερία δεν είναι 
ασυμβίβαστη με τις αρχές του ελεύθερου ανταγωνισμού. 
Επομένως ο Ν. 703/1977 περί προστασίας του ελεύθερου 
ανταγωνισμού εφαρμόζεται και στην εδώ κρινόμενη υπό¬ 
θεση. 

Οι καταγγελλόμενοι υπεστήριξαν την άποψη ότι η μη 
εφαρμογή του Ν. 703/1977 προκύπτει και από την ειδική 
διάταξη του άρθρου 11 του Ν. 1542/1985, το οποίο προ¬ 
βλέπει τη μη υπαγωγή στις διατάξεις του Ν. 703/1977 κά¬ 
θε μορφής υπηρεσιών που παρέχουν με αμοιβή οι εκδοτι¬ 
κές επιχειρήσεις μέσω των εφημερίδων και των περιοδι¬ 
κών που εκδίδουν (όπως για παράδειγμα η δημοσίευση 
ισολογισμών εταιρειών ή η καταχώρηση διαφημίσεων). 

Η ως άνω διάταξη, η οποία εξαιρεί από το πεδίο εφαρ¬ 
μογής του Ν. 703/1977 τις υπηρεσίες που παρέχουν οι εκ¬ 
δοτικές επιχειρήσεις μέσω του έντυπου τύπου που εκδί¬ 
δουν, δεν βρίσκει εφαρμογή στη συγκεκριμένη περίπτω¬ 
ση, αφού εδώ πρόκειται για υπηρεσίες διανομής, τις 
οποίες παρέχουν τα πρακτορεία έντυπου τύπου. 

Ε. Απάτην έρευνα της Γ ραμματείας και την ενώπιον της 
Επιτροπής διαδικασία προέκυψε ότι οι καταγγελλόμενες 
εταιρείες ίδρυσαν και λειτουργούν σύστημα επιλεκτικής 
διανομής (ημερήσιου και περιοδικού) τύπου για ολόκλη¬ 
ρη την ελληνική επικράτεια, πράγμα το οποίο άλλωστε 
αυτές συνομολογούν και με το υπόμνημά τους. Με το σύ¬ 
στημα όμως αυτό περιορίζεται ο ανταγωνισμός τόσον 
στο επίπεδο των υποπρακτόρων όσον και στο επίπεδο 


των τελικών σημείων πωλήσεως (περίπτερα κ.τλ.), αφού 
οι εταιρείες ΑΡΓΟΣ και ΕΥΡΩΠΗ επιλέγουν ορισμένους 
μόνο συνεργάτες στα επίπεδα αυτά, αποκλείοντας άλ¬ 
λους. Ένα τέτοιο σύστημα προσκρούει κατ’ αρχήν στην 
απαγόρευση του άρθρου 1 παρ. 1 Ν. 703/1977, το οποίο 
καταλαμβάνει όχι μόνο οριζόντιες συμφωνίες, αλλά και 
κάθετες, όπως το σύστημα επιλεκτικής διανομής. Σύμ¬ 
φωνα όμως με την διάταξη του άρθρου 1 παρ. 3 του ιδίου 
Νόμου κάθε συμφωνία που προσκρούει στο άρθρο 1 παρ. 
1 μπορεί να εξαιρεθεί από την απαγόρευση της διατάξε- 
ως αυτής, εάν πληροί τις προϋποθέσεις που το άρθρο 1 
παρ. 3 θέτει. Προςτούτο όμως απαιτείται να υποβληθείεκ 
μέρους των ενδιαφερομένων επιχειρήσεων αίτηση στην 
Επιτροπή Ανταγωνισμού, η οποία είναι η αποκλειστικώς 
αρμοδία προς παροχή αυτής της εξαιρέσεως (άρθρο 10 
Ν. 703/1077), η δε εξαίρεση μπορεί να δοθεί απάτην Επι¬ 
τροπή Ανταγωνισμού μόνον εφ’ όσον οι ενδιαφερόμενες 
επιχειρήσεις γνωστοποίησαν την κάθετη συμφωνία τους 
στην Επιτροπή μέσα σε τριάντα ημέρες από την σύναψή 
της (άρθρο 21 παρ. 1,4 Ν. 703/1977, όπως ισχύει σήμε¬ 
ρα). Τέτοια αίτηση οι εταιρείες ΑΡΓΟΣ και ΕΥΡΩΠΗ δενεί- 
χαν υποβάλει μέχρι την ημέρα της συζητήσεως της πα¬ 
ρούσας υποθέσεως ενώπιον της Επιτροπής ούτε είχαν 
προβεί σε τέτοια γνωστοποίηση. Τοπροφορικώς κατάτην 
συζήτηση και αργότερα δια του υπομνήματος υποβληθέν 
σχετικό αίτημα δεν αποτελεί ούτε αίτηση ούτε γνωστο¬ 
ποίηση κατά την έννοια του Νόμου, γι’ αυτό και η Επιτρο¬ 
πή Ανταγωνισμού δεν δύναται να επιληφθεί στο πλαίσιο 
της παρούσας διαδικασίας του αιτήματος αυτού (και των 
επιχειρημάτων των μερών), αφού άλλωστε ελλείπει η Ει¬ 
σήγηση της Γ ραμματείας επί της αιτήσεως, η οποία είναι 
απαραίτητη, ώστε να εξακριβωθούν όλες οι λεπτομέρειες 
λειτουργίας του συστήματος αυτού. 

Ανεξαρτήτως του δικαιώματος των εταιρειών ΑΡΓΟΣ 
και ΕΥΡΩΠΗ να γνωστοποιήσουντο σύστημα επιλεκτικής 
διανομής στην Γραμματεία της Επιτροπής και να ζητή¬ 
σουν εξαίρεση από την απαγόρευση του άρθρου 1 παρ. 1 
Ν. 703/1977, πρέπει να γίνει δεκτή και η πρόταση της 
Γ ραμματείας να υποχρεωθούν οι εταιρείες αυτές να υπο¬ 
βάλουν στην Επιτροπή την σύμβαση ή τις συμβάσεις που 
συναποτελούντο σύστημα επιλεκτικής διανομής (υπάτην 
έννοια της συμβάσεως - τύπου ή συμβάσεων - τύπου), 
ώστε η Γ ραμματεία να ελέγξει αυτό στο πλαίσιο των αρ¬ 
μοδιοτήτων της περί αυτεπαγγέλτου ελέγχου. Η επιβολή 
της υποχρεώσεως αυτής στις ενδιαφερόμενες επιχειρή¬ 
σεις πρέπει να συνοδεύεται από την απειλή χρηματικής 
ποινής 600 ευρώ για μη συμμόρφωση εις βάρος της κάθε 
μιας εταιρείας και για κάθε ημέρα μη συμμορφώσεως 
προς την απόφαση. 

ΣΤ. Ως προς το νόμιμο ή μη (επί τη βάσει των άρθρων 1 
και 2 Ν. 703/1977) της καταγγελίας εκ μέρους των εται¬ 
ρειών ΑΡΓΟΣ και ΕΥΡΩΠΗ της συγκεκριμένης αντιστοί¬ 
χου συμβάσεως διανομής με την Χρυσούλα Μανταδάκη 
και την μη υπαγωγή της στο αντίστοιχο σύστημα επιλε¬ 
κτικής διανομής τύπου, λεκτέα τα εξής. 

Πρώτα απ’ όλα απεδείχθη ότι οι εταιρείες ΑΡΓΟΣ και 
ΕΝΤΥΠΗ ΕΝΗΜΕΡΩΣΗ αφ’ ενός και ΕΥΡΩΠΗ και ΜΥΛΩ- 
ΝΑΚΗ αφ’ ετέρου κατήγγειλαν την αντίστοιχη σύμβαση 
διανομής με την Χρυσούλα Μανταδάκη, επειδή κατά την 
άποψή τους η τελευταία δεν πληρούσε τις προϋποθέσεις 
να υπαχθεί στο νεοεισαχθέν σύστημα επιλεκτικής διανο¬ 
μής τύπου εκάστης έκτων εταιρειών ΑΡΓΟΣ και ΕΥΡΩΠΗ 
(βλ. λ.χ. την από 10 Μαρτίου 2000 επιστολή-φαξτου υπο- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21925 


πρακτορείου της εταιρείας ΑΡΓΟΣ στους Νομούς Χανίων 
και Ρεθύμνης, υπογεγραμμένην από τον Μανώλη Καλο- 
γρίδη, την οποία οι καταγγελλόμενες εταιρείες προσεκό- 
μισαν με το από 12.9.2003 κοινό υπόμνημά τους ως Σχετ. 
2). Η καταγγελία αυτή συνεπάγεται άρνηση πωλήσεως, η 
οποίακρίνεταιτόσονκατάτηνδιάταξητου άρθρου 1 όσον 
και αυτήν του άρθρου 2 του Ν. 703/1977. Για να κριθεί 
όμως το σύννομο ή μη της αρνήσεως πωλήσεως, ήτοι της 
αρνήσεως υπαγωγής στο σύστημα της επιλεκτικής δια¬ 
νομής, κατά τις διατάξεις αυτές, πρέπει αφ’ ενός το σύ¬ 
στημα αυτό να είναι νόμιμο, αφ’ ετέρου τα κριτήριά του να 
είναι σαφή και να εφαρμόζονται χωρίς διακρίσεις εφ’ 
όλων όσων τα πληρούν. Τούτο αποτελεί πρόσθετο λόγο 
για να διαταχθεί η υποβολή στην Γραμματείατης συμβά- 
σεως ή των συμβάσεων που συναποτελούσαν το σύστη¬ 
μα επιλεκτικής διανομής εκάστης εκ των εταιρειών ΑΡ¬ 
ΓΟΣ και ΕΥΡΩΠΗ κατά τον χρόνο που κατηγγέλθη η σύμ¬ 
βαση διανομής μετηνΧρυσούλα Μανταδάκη. Για λόγους 
οικονομίας της διαδικασίας αρκεί η υποβολή της συμβά- 
σεως - τύπου ή των συμβάσεων - τύπου, οι οποίες αντι¬ 
στοιχούν προς τις συμβάσεις με τους επί μέρους υπο¬ 
πράκτορες και τελικά σημεία πωλήσεως σε ολόκληρη την 
Ελλάδα, με παράλληλη βεβαίωση εκ μέρους των υποβαλ- 
λουσών εταιρειών για την ως άνω αντιστοιχία. Εάν το σύ¬ 
στημα επιλεκτικής διανομής έχει τροποποιηθεί εν τω με¬ 
ταξύ, πρέπει να υποβληθεί στην σύγχρονη μορφή του. 

Κατόπιν όλων των ανωτέρω γίνεται φανερό ότι περιτ¬ 
τεύει η αξιολόγηση των αποδεικτικών μέσων, τα οποία τα 
μέρη προσεκόμισαν και επεκαλέσθησαν σε σχέση με 
τους τέσσερις λόγους καταγγελίας της συμβάσεως δια¬ 
νομής μετηνΧρυσούλα Μανταδάκη, ήτοι για μη επίτευξη 
ικανοποιητικού κύκλου εργασιών, μη τήρηση ωραρίου 
λειτουργίας του περιπτέρου, μη ανάρτηση του τύπου και 
τέλος λόγω υψηλών επιστροφών. 

Εν όψειτων ανωτέρω η Επιτροπή αναβάλλει την έκδοση 
αποφάσεως ως προς το ζήτημα αυτό, μέχρις ότου η 
Γραμματεία ερευνήσει το ζήτημα και επανεισαγάγει την 
υπόθεση ως προς αυτό, υποβάλλοντας και την σχετική 
Εισήγηση. Μέχρις όμως εκδόσεως αποφάσεως εκ μέ- 
ρουςτης Επιτροπής Ανταγωνισμού επίτου ζητήματος αυ¬ 
τού, πρέπει, λαμβανομένης υπ’ όψη και της 181/111/2001 
αποφάσεως ασφαλιστικών μέτρων της Επιτροπής Αντα¬ 
γωνισμού, να επιβληθεί στις επιχειρήσεις ΑΡΓΟΣ και ΕΥ¬ 
ΡΩΠΗ, καθώς και στους υποπράκτορες αυτών ΕΝΤΥΠΗ 
ΕΝΗΜΕΡΩΣΗ και ΜΥΛΩΝΑΚΗ αντιστοίχως η υποχρέωση 
να συνεχίσουν να προμηθεύουν την Χρυσούλα Μανταδά¬ 
κη με τον ημερήσιο και περιοδικό τύπο, τον οποίο της προ¬ 
μήθευαν μέχρι σήμερα, και μάλιστα υπό τους ίδιους ακρι¬ 
βώς όρους που ισχύουν για παρόμοιες επιχειρήσεις, 
όπως αυτή της Χρυσούλας Μανταδάκη. Για την περίπτω¬ 
ση μη συμμορφώσεως προς την απόφαση πρέπει να απει- 
ληθεί χρηματική ποινή 600 Ευρώ για κάθε μία από τις τέσ¬ 
σερις ως άνω καταγγελθείσες εταιρείες για κάθε ημέρα 
μη συμμορφώσεως προς την απόφαση. 

Πρέπει πάντως να λεχθεί ότι, όπως αναπτύχθηκε ως 
άνω, οι καταγγελλόμενοι δεν είχαν έκτου Νόμου υποχρέ¬ 
ωση να διακόψουν από κοινού τη διανομή στην καταγγέλ- 
λουσα, αφού η ειδική νομοθεσία που ρυθμίζει τα του τύ¬ 
που δεν τους ορίζει ως θεματοφύλακες της τάξης και της 
ορθής διανομής και προώθησης των εφημερίδων και πε¬ 
ριοδικών. 

Ζ. Σύμφωνα με τη διάταξη του άρθρου 1 §1 Ν. 703/1977: 

«Απαγορεύονται όλες οι συμφωνίες μεταξύ επιχειρή¬ 


σεων, όλες οι αποφάσεις ενώσεων επιχειρήσεων και κάθε 
μορφής εναρμονισμένη πρακτική επιχειρήσεων, οι 
οποίες έχουν ως αντικείμενο ή αποτέλεσμα την παρεμπό- 
διση, τον περιορισμό ή τη νόθευση του ανταγωνισμού, 
ιδίως δε αυτές που συνίστανται: 

α) στον άμεσο ή έμμεσο καθορισμό των τιμών αγοράς ή 
πώλησης ή άλλων όρων συναλλαγής, 

β) στον περιορισμό ή στον έλεγχο της παραγωγής, της 
διάθεσης, της τεχνολογικής ανάπτυξης ή των επενδύσεων, 

γ) στην κατανομή των αγορών ή των πηγών εφοδια¬ 
σμού, 

δ) στην εφαρμογή άνισων όρων για ισοδύναμες παρο¬ 
χές στο εμπόριο, κατά τρόπο που να δυσχεραίνεται η λει¬ 
τουργία του ανταγωνισμού, ιδίως δε στην αδικαιολόγητη 
άρνηση πώλησης, αγοράς ή άλλης συναλλαγής, 

ε) στην εξάρτηση σύναψης συμβάσεων από την αποδο¬ 
χή εκ μέρους των αντισυμβαλλομένων πρόσθετων παρο¬ 
χών που από τη φύση τους ή σύμφωνα με τις εμπορικές 
συνήθειες δε συνδέονται με το αντικείμενο των συμβά¬ 
σεων αυτών. 

Τοάρθροίπαρ. 1 Ν. 703/1977 απαγορεύει κατά τα ανω¬ 
τέρω τόσον τις συμφωνίες όσον και τις εναρμονισμένες 
πρακτικές, οι οποίες έχουν ως αντικείμενο ή αποτέλεσμα 
την παρεμπόδιση, τον περιορισμό ή τη νόθευση του αντα¬ 
γωνισμού. Εναρμονισμένη πρακτική υπάρχει όταν μία συ¬ 
γκεκριμένη, ανταγωνιστικά κρίσιμη συμπεριφορά επιχει¬ 
ρήσεων (π.χ. πολιτική τιμών, συμπεριφορά έναντι πελα¬ 
τών, προμηθευτών κτλ.) δεν είναι αποτέλεσμα αυτόνομης 
επιχειρηματικής πρακτικής που προσανατολίζεται στις 
οικονομικές συνθήκες καιτις συνθήκες της αγοράς, αλλά 
συνέπεια μιας καθ’ οποιονδήποτε τρόπο συντελούμενης 
συνεννόησης μεταξύ τους. 

Για την ύπαρξη εναρμονισμένης πρακτικής πρέπει να 
υπάρχει ομοιόμορφη συμπεριφορά των επιχειρήσεων 
στη σχετική αγορά (αντικειμενικό στοιχείο), καθώς και 
βούληση για εναρμόνιση και κοινή δράση (υποκειμενικό 
στοιχείο), συναγόμενη από ποικίλα περιστατικά, όπως 
ιδίως επαφές (συνεννοήσεις, ανταλλαγή επιστολών κ.τλ.) 
μεταξύ των επιχειρήσεων, με αντικείμενο ή αποτέλεσμα 
την παρεμπόδιση του ελεύθερου ανταγωνισμού. Συνεν¬ 
νόηση συνιστά ο συντονισμός των σχεδίων δράσης των 
επιχειρήσεων που δεν φθάνει στο επίπεδο μιας συμφω¬ 
νίας. Δεν είναι απαραίτητο η συμπεριφορά των επιχειρή¬ 
σεων να έχει προκαθοριστεί, χρειάζεται όμως ένα πιίπί- 
πιυπι αμοιβαίας επαφής. Μια απλή προσέγγιση με στόχο 
να ανταλλάξουν πληροφορίες μεταξύ τους σχετικά με την 
μελλοντική τους συμπεριφορά ή έστω να αφήσουν τους 
άλλους να σχηματίσουν μια εικόνα για την επιχειρηματική 
πολιτική που πρόκειται να ακολουθήσουν είναι αρκετή 
(Απόφ.Ε.Α 113/111/2001). 

Αντίθετα δεν συνιστά απαγορευμένη συμφωνία ή εναρ¬ 
μονισμένη πρακτική υπό την έννοια του άρθρου 1 παρ. 1 
Ν. 703/1977 η λεγάμενη παράλληλη συμπεριφορά. Πα¬ 
ράλληλη συμπεριφορά υπάρχει στην περίπτωση, κατά 
την οποία η μία εταιρεία αντιγράφει εμπορικά τη συμπε¬ 
ριφορά της ανταγωνίστριάς της, ώστε να την ανταγωνι¬ 
στεί καλύτερα στην ελεύθερη αγορά και να κερδίσει με¬ 
ρίδα των αγοραστών. Ένα χαρακτηριστικό τέτοιο παρά¬ 
δειγμα είναι η μείωση τιμών από μια εταιρεία, την οποία 
ακολουθούν και άλλες, ώστε να μη χάσουν τους αγορα¬ 
στές, οι οποίοι θα στραφούν προς το φθηνότερο προϊόν. 
Αυτή η συμπεριφορά είναι απόλυτα θεμιτή και βρίσκεται 
σε πλήρη αρμονία με τους κανόνες του ανταγωνισμού. 

Παράλληλη συμπεριφορά υπάρχει επίσης στην περίπτω¬ 
ση, κατά την οποία η ομοιόμορφη συμπεριφορά ανταγω- 
νιστριών επιχειρήσεων είναι τυχαία, οφειλομένη στο γε¬ 
γονός ότι οι παράγοντες που διαμορφώνουν τον ανταγω¬ 
νισμό, λ.χτον ανταγωνισμό μεταξύ κατασκευαστών ενός 
προϊόντος στο επίπεδο των τιμών χονδρικής πωλήσεως 
του προϊόντος αυτού προς τον πελάτη- έμπορο λιανικής 
πωλήσεως, προσομοιάζουν ουσιωδώς, όπως λ.χ. παρό¬ 
μοιες τιμές κτήσεως της πρώτης ύλης ή του ενδιαμέσου 
προϊόντος, από το οποίο θα παραχθεί το τελικό προϊόν, 
παρόμοιο μεταφορικό κόστος, παρόμοιο εργατικό κό¬ 
στος, παρόμοιο κόστος χρηματοδοτήσεως μιας επενδύ- 
σεως κτλ. 

Από τα πραγματικά περιστατικά συνάγεται ότι στην υπό 
κρίση υπόθεση οι καταγγελλόμενες εταιρείες συνήψαν 
συμφωνία μεταξύ τους, με σκοπό την διαμόρφωση κοινής 
πολιτικής έναντι των υποπρακτόρων τους και των τελικών 
σημείων πωλήσεως (περίπτερα κτλ), γεγονός το οποίο 
αποδεικνύεται από τα ακόλουθα στοιχεία: 

α) Οι όροι της από 13.12.1999 σύμβασης μεταξύ της 
εταιρείας πρακτορείας ΕΥΡΩΠΗ και του υποδιανομέα 
της ΜΥΛΩΝΑΚΗ είναι πανομοιότυποι με τους όρους της 
σύμβασης μεταξύ της εταιρείας ΑΡΓΟΣ και του υποδια- 
νομέατης ΕΝΤΥΠΗ ΕΝΗΜΕΡΩΣΗ. 

β) Μεταξύ των όρων των ως άνω συμβάσεων περιλαμ¬ 
βάνεται υποχρέωση των υποπρακτόρων να συνεργάζο¬ 
νται με τους υποπράκτορες άλλων πρακτορείων, ώστε η 
διανομή να γίνεται στα ίδια ακριβώς σημεία πώλησης και 
με την ίδια αμοιβή. 

γ) Η διακοπή διανομής της καταγγέλλουσας έγινε κατά 
το ίδιο χρονικό διάστημα και αποτελεί υλοποίηση των 
όρων που περιλαμβάνονται στις ως άνω συμβάσεις. 

δ) Η εγκύκλιος με ημερομηνία 1.5.2000, όπου αναφέρε- 
ται ότι τα δύο πρακτορεία ΑΡΓΟΣ και ΕΥΡΩΠΗ ακολου¬ 
θούν κοινή πολιτική και ότι τα δύο υποπρακτορεία θα λει¬ 
τουργούν κατόπιν συνεννόησης. 

ε) Επιστολή της εταιρείας ΕΝΤΥΠΗ ΕΝΗΜΕΡΩΣΗ, 
όπου αναφέρεται σε χρεωστικό υπόλοιπο μεταξύ της κα- 
ταγγέλλουσας και του άλλου υποδιανομέα ΜΥΛΩΝΑΚΗ 
και αναφέρει ότι τυχόν μη τακτοποίηση της οφειλής της 
καταγγέλλουσας προς την εταιρεία ΜΥΛΩΝΑΚΗ θα θέσει 
σε δοκιμασία τη συνεργασία της καταγγέλλουσας με την 
εταιρεία ΕΝΤΥΠΗ ΕΝΗΜΕΡΩΣΗ, δηλαδή με την ανταγω- 
νίστρια εταιρεία. 

Είναι προφανές ότι υπάρχει συμφωνία μεταξύ των τεσ¬ 
σάρων καταγγελλομένων εταιρειών, αφού πέρα από το 
πανομοιότυπο των συμβάσεων υπάρχουν και οι προανα- 
φερθέντες ρητοί όροι περί συνεργασίας των υποπρακτό¬ 
ρων μεταξύ τους (για κοινά σημεία πωλήσεως και κοινές 
προμήθειες των σημείων αυτών), κοινής πολιτικής μεταξύ 
των εταιρειών ΑΡΓΟΣ και ΕΥΡΩΠΗ και γενικώς λειτουρ- 
γίαςτων δύο υποπρακτορείων κατόπιν συνεννοήσεως με¬ 
ταξύ των, καθώς και η απειλή εκ μέρους του υποπρακτο¬ 
ρείου ΕΝΤΥΠΗ ΕΝΗΜΕΡΩΣΗ προς την Χρυσούλα Μα- 
νταδάκη περί διακοπής της συνεργασίας μαζί της σε 
περίπτωση μη τηρήσεως των υποχρεώσεών της προς το 
ανταγωνιστικό υποπρακτορείο. 

Ακόμη και αν κάποιος αμφισβητούσε ότι τα ανωτέρω θε¬ 
μελιώνουν συμφωνία μεταξύ των καταγγελλομένων τεσ¬ 
σάρων εταιρειών υπό την έννοια του άρθρου 1 παρ. 1 Ν. 
703/1977, είναι αναμφισβήτητο ότι θεμελιώνουν εναρμο¬ 
νισμένη πρακτική υπό την έννοια της ίδιας διατάξεως. Η 
ομοιόμορφη συμπεριφορά (αντικειμενικό στοιχείο) απο¬ 


δεικνύεται σαφώς από τις ως άνω συμβάσεις, οι οποίες 
έχουντο ίδιο περιεχόμενο. Η βούληση για εναρμόνιση και 
κοινή δράση (υποκειμενικό στοιχείο) αποδεικνύεται και 
αυτή πρώτα απ’ όλα από το κοινό περιεχόμενο. Το τελευ¬ 
ταίο εκ φύσεως δεν μπορεί να είναι τυχαίο, αφού πρόκει¬ 
ται για γραπτή διατύπωση νομικού κειμένου. Αποδεικνύε- 
ται όμως και από τους προαναφερθέντες ταυτόσημους 
ειδικούς όρους των δύο συμβάσεων. 

Οι καταγγελλόμενες εταιρείες θεωρούν ότι η απόφαση 
να καταγγείλλουντην σύμβαση διανομής με την Χρυσού¬ 
λα Μανταδάκη δεν συνιστά εναρμονισμένη πρακτική, κα¬ 
θώς δεν ήταν αποτέλεσμα προηγούμενης επαφής μεταξύ 
των υποπρακτόρων και/ή των πρακτορείων διανομής 
αντίστοιχα. Συγκεκριμένα οι καταγγελλόμενες εταιρείες 
υποστηρίζουν ότι ο συμβατικός όρος συνεργασίας, ο 
οποίος υπήρχε στη σύμβαση της ΑΡΓΟΣ με τον υποπρά- 
κτορά της και ο οποίος προβλέπει την υποχρέωση του 
υποπράκτορα να συνεργάζεται με τους υποπράκτορες 
άλλων πρακτορείων, ώστε η διανομή να γίνεται στα ίδια 
σημεία πώλησης και με την ίδια αμοιβή καταγράφει 
απλώςτις έκτου Νόμου υποχρεώσεις των πρακτόρων για 
την με ίσους όρους διανομή και πώληση του συνόλου των 
εντύπων. 

Σύμφωνα με τις καταγγελλόμενες η υποχρέωση των 
πρακτορείων διανομής εφημερίδων και περιοδικών να κυ¬ 
κλοφορούν με ίσους όρους τις εφημερίδες και τα περιο¬ 
δικά που εκδίδονται στην έδρα τους, σύμφωνα με το άρ¬ 
θρο 7§1 του Ν. 1436/1984, αναφέρεται στο σύνολο των 
εντύπων που εκδίδονται στην έδρα των πρακτορείων δια¬ 
νομής, δηλαδή καθιστά τα πρακτορεία διανομής του τύ¬ 
που θεματοφύλακεςτου γενικού συμφέροντος. Σύμφωνα 
μετηνερμηνείααυτή, κατά τους καταγγελλομένους, ανα¬ 
γκαίο μέτρο για την εξασφάλιση ίσων όρων διανομής εί¬ 
ναι η επιλογή κοινών σημείων πώλησης και ο έλεγχος των 
περιπτέρων, ώστε να διαπιστώνεται αν αυτά αναρτούν και 
πωλούν εφημερίδες και περιοδικά με ίσους όρους. Σε πε¬ 
ρίπτωση δε που από τον έλεγχο αυτό προκύψει ότι κάποιο 
περίπτερο δεν τηρεί την ως άνω υποχρέωση, τα πρακτο¬ 
ρεία τύπου έχουν υποχρέωση να ανακαλέσουν την εντο¬ 
λή πώλησης εφημερίδων. 

Το επιχείρημα αυτό είναι αβάσιμο. Σε καμία περίπτωση 
ο Ν. 1436/1984 δεν δίδει στα πρακτορεία το δικαίωμα να 
παραβιάζουν τους κανόνες του ανταγωνισμού προκειμέ- 
νου να διαφυλάξουν τη νομότυπη λειτουργία των περι¬ 
πτέρων. Άλλωστε το άρθρο 7 του ως άνω νόμου προβλέ¬ 
πει διοικητικές κυρώσεις κατά των εφημεριδοπωλών που 
δεν αναρτούν και δεν πωλούν τις εφημερίδες και τα πε¬ 
ριοδικά με ίσους όρους. Οι κυρώσεις αυτές επιβάλλονται 
από τον Υπουργό Τύπου και Μέσων Μαζικής Ενημέρω¬ 
σης. Επομένως, ούτε από το πνεύμα του ως άνω Νόμου 
δεν διαφαίνεται ότι οι εταιρείες πρακτορείας τύπου λει¬ 
τουργούν ως θεματοφύλακες του γενικότερου συμφέρο¬ 
ντος και της ελευθερίας του τύπο, καθώς με το ρόλο αυ¬ 
τό είναι επιφορτισμένη η Διοίκηση. 

Επιπλέον το Ν.Δ. 2943/1954 «περί τρόπου πωλήσεως 
εφημερίδων και περιοδικών» δεν παρέχει το δικαίωμα 
στους υποπράκτορες να εναρμονίζουν τις πρακτικές τους 
και να αρνούνται συνεργασία με σημείο πώληση για λό¬ 
γους που αφορούν τον ανταγωνιστή τους υποπράκτορα. 

Η. Απομένει να εξετασθεί κατά πόσον συμφωνίες μετα¬ 
ξύ επιχειρήσεων του ίδιου κλάδου με τους προαναφερθέ¬ 
ντες ή άλλους όρους (οριζόντιες συμφωνίες) μπορούν να 
τύχουν ευνοϊκής μεταχειρίσεως στο πλαίσιο της περί 

προστασίας του ανταγωνισμού νομοθεσίας. Μια τέτοια 
ευνοϊκή μεταχείριση μπορεί να λάβει χώρα μόνον εάν η 
συμφωνία ως τοιαύτη δεν προσκρούει στο άρθρο 1 παρ. 
1 Ν. 703/1977, οπότε οι επιχειρήσεις μπορούν να υποβά¬ 
λουν στην Επιτροπή Ανταγωνισμού αίτηση περί παροχής 
αρνητικής πιστοποιήσεως βάσει του άρθρου 11 Ν. 703/ 
1977, ή εάν προσκρούει μεν, πλην όμως μπορεί να τύχει 
εξαιρέσεως βάσει των προϋποθέσεων του άρθρου 1 παρ. 
3 του ίδιου Νόμου. Προϋπόθεση όμως προς τούτο απο¬ 
τελεί η γνωστοποίηση της συμφωνίας στην Επιτροπή 
Ανταγωνισμού (άρθρο 21 παρ. 1 Ν. 703/1977). Αν τούτο 
δεν γίνει, οι ενδιαφερόμενος επιχειρήσεις χάνουν για πά¬ 
ντα την δυνατότητα εξαιρέσεως για την συγκεκριμένη 
συμφωνία, η οποία είναι ωςτοιαύτη άκυρος (άρθρο 1 παρ. 
2, άρθρο 21 παρ. 2στοιχ. α Ν. 703/1977). Οι επιχειρήσεις 
που συνέπραξαν σε μια τέτοια συμφωνία μπορούν να τι¬ 
μωρηθούν από την Επιτροπή Ανταγωνισμού με πρόστιμο 
για μη γνωστοποίηση, καθώς και με πρόστιμο για την κα¬ 
τάρτιση και εφαρμογή της ως άνω συμφωνίας (άρθρο 21 
παρ. 2στοιχ. β), άρθρο 9παρ. 1 στοιχ. ε) Ν. 703/1977). 

Οι καταγγελλόμενες εταιρείες υποστηρίζουν ότι η σύ¬ 
μπραξή τους πρέπει να τύχει ης εξαιρέσεως του άρθρου 

I παρ. 3, αφού οι συμβάσεις διανομής έντυπου τύπου 
συμβάλλουν στην κατοχύρωση της πολυφωνίας του τύ¬ 
που και στον εξορθολογισμό της διανομής των εντύπων 
με την εξοικονόμηση δαπανών που θα συνεπαγόταν ο 
ανταγωνισμός μεταξύ των πρακτόρων όσον αφορά την 
επιλογή και διατήρηση διαφορετικών σημείων πώλησης, 
αφού μια παρόμοια πρακτική θα οδηγούσε σε αλόγιστη 
και άμετρη αύξηση των σημείων πώλησης των εντύπων. 

Ανεξαρτήτως της ορθότητας ή μη των ως άνω επιχειρη¬ 
μάτων, καθώς και του γεγονότος ότι με αυτά δεν δίδεται 
απάντηση στο ζήτημα των ταυτόσημων αμοιβών (προμη¬ 
θειών) των επιχειρηματιών που διατηρούν τα τελικά ση¬ 
μεία πωλήσεως του τύπου, αυτά δεν μπορούν να ληφθούν 
υπ’ όψη στο πλαίσιο της παρούσας διαδικασίας, αφού οι 
ενδιαφερόμενος επιχειρήσεις, όπως ήδη ελέχθη ανωτέ¬ 
ρω, δεν γνωστοποίησαν την ανωτέρω οριζόντια συμφω¬ 
νία τους στην Επιτροπή Ανταγωνισμού και δεν εζήτησαν 
την παροχή αρνητικής πιστοποιήσεως βάσει του άρθρου 

II ή εξαιρέσεως βάσει του άρθρου 1 παρ. 3 Ν. 703/1977 
(βλ. άρθρο 21 παρ. 1,2 Ν. 703/1977, όπως ισχύει σήμερα). 

Οι καταγγελλόμενες εταιρείες ισχυρίζονται περαιτέρω 
ότι βάσει του άρθρου 21 παρ. 3 Ν. 703/1977, όπως ισχύει 
σήμερα, δεν είχαν υποχρέωση γνωστοποιήσεως, καθώς η 
συμφωνία τους είναι κάθετη σύμπραξη μεταξύ δύο εται¬ 
ρειών στο πλαίσιο της διανομής και ότι συνεπώς έχουν το 
δικαίωμα να τύχουν της εξαιρέσεως του άρθρου 1 §3. 

Το επιχείρημα αυτό των καταγγελλομένων είναι αβάσι- 
μο. Πράγματι σύμφωνα με το άρθρο 21 παρ. 3 δεν απαι¬ 
τείται γνωστοποίηση για συμφωνίες ή εναρμονισμένες 
πρακτικές, όταν συνάπτονται μεταξύ δύο επιχειρήσεων, η 
καθεμία από τις οποίες δραστηριοποιείται για τους σκο¬ 
πούς της συμφωνίας σε διαφορετικό στάδιο της αλυσί¬ 
δας παραγωγής ή διανομής και αφορούν τους όρους με 
τους οποίους τα μέρη προμηθεύονται ή πωλούν ορισμέ¬ 
να προϊόντα και υπηρεσίες (κάθετες συμφωνίες). Στη συ¬ 
γκεκριμένη περίπτωση οι επίμαχοι όροι συνεργασίας με¬ 
ταξύ των ανταγωνιστικών πρακτορείων και υποδιανομέ- 
ων βρίσκονται μεν διατυπωμένες μέσα στο πλαίσιο 
καθέτων συμφωνιών διανομής, πλην όμως οι συμφωνίες 
αυτές υποκρύπτουν και την προπεριγραφείσα οριζόντια 
συμφωνία μεταξύ των καταγγελλομένων. Τέτοιες συ¬ 


μπράξεις (οριζόντιες συμφωνίες) δεν εξαιρούνται από 
την υποχρέωση γνωστοποίησης του άρθρου 21 του Ν. 
703/1977 και είναι κατά τα ανωτέρω άκυρες. Άλλο ζήτημα 
αποτελεί βεβαίως το ότι τυχόν νέα οριζόντια συμφωνία 
μεταξύ των αυτών ή άλλων επιχειρήσεων με τους αυτούς 
ή άλλους όρους μπορεί να τύχει αρνητικής πιστοποιήσε- 
ως ή εξαιρέσεως υπό τους όρους του Νόμου 703/1977, 
αφού βεβαίως προηγουμένως γνωστοποιηθεί στην Επι¬ 
τροπή Ανταγωνισμού κατά τα προλεχθέντα. 

Εξ άλλου ως προς το αίτημα παροχής εξαιρέσεως στις 
κάθετες συμβάσεις που συναποτελούν το σύστημα επι¬ 
λεκτικής διανομής εκάστης των επιχειρήσεων ΑΡΓΟΣ και 
ΕΥΡΩΠΗ, εξετέθη ήδη ανωτέρω ότι η Επιτροπή Ανταγω¬ 
νισμού δεν έχει αρμοδιότητα να επιληφθεί του προφορι- 
κώς κατά την συζήτηση της υποθέσεως και δια του υπο¬ 
μνήματος υποβληθέντος αιτήματος. Πρέπει πάντως να 
υπογραμμισθεί ότι και για τις κάθετες συμφωνίες τότε μό¬ 
νον μπορεί να δοθεί εξαίρεση βάσει του άρθρου 1 παρ. 3, 
όταν αυτές έχουν προηγουμένως γνωστοποιηθεί δεό¬ 
ντως στην Επιτροπή Ανταγωνισμού (άρθρο 21 παρ. 4 
Ν. 703/1977, όπως σήμερα ισχύει). 

Η Επιτροπή Ανταγωνισμού διαπιστώνει κατόπιν όλωντων 
ανωτέρω ότι είναι αντίθετη προς το Ν. 703/1977 (άρθρο 1 
παρ. 1) και επομένως άκυρη κατά τον ίδιο Νόμο (άρθρο 1 
παρ. 2) η περιγραφείσα οριζόντια συμφωνία μεταξύ των 
εταιρειών ΑΡΓΟΣ και ΕΥΡΩΠΗ, στην οποία συνέπραξαν και 
οι υποπράκτορες αυτών ΕΝΤΥΠΗ ΕΝΗΜΕΡΩΣΗ και ΜΥ- 
ΛΩΝΑΚΗΣ αντιστοίχως. Πρέπει κατά συνέπειαν να επιβλη¬ 
θεί σε όλες αυτές τις εταιρείες και ρητώς η υποχρέωση να 
παύσουν την παράβαση και να παραλείπουν αυτήν στο 
μέλλον, για την περίπτωση δε μη συμμορφώσεως να απει- 
ληθεί χρηματική ποινή 600 Ευρώ σε κάθε μία από τις εται¬ 
ρείες αυτές για κάθε ημέρα μη συμμορφώσεως. 

Θ. Σύμφωνα με το άρθρο 9 παρ. 1, 2 Ν. 703/1977 η Επι¬ 
τροπή Ανταγωνισμού, αν διαπιστώσει, είτε αυτεπάγγελτα 
είτε κατόπιν καταγγελίας είτε κατόπιν αιτήσεως του 
Υπουργού Εμπορίου για διεξαγωγή σχετικής έρευνας, πα- 
ράβασητων άρθρων Ιπαρ. 1 και2, μπορεί με απόφασητης: 

α) να απευθύνει στις ενδιαφερόμενες επιχειρήσεις ή 
ενώσεις επιχειρήσεων συστάσεις να παύσουν την παρά¬ 
βαση, 

β) να υποχρεώσει τις ενδιαφερόμενες επιχειρήσεις να 
παύσουν την παράβαση και να παραλείψουν αυτή στο 
μέλλον, 

γ) να απειλήσει πρόστιμο ή χρηματική ποινή ή και τα δύο 
στην περίπτωση συνέχισης ή επανάληψης της παράβα¬ 
σης, 

δ) να θεωρήσει ότι κατέπεσε το πρόστιμο ή η χρηματική 
ποινή ή και τα δύο, όταν με απόφαση της βεβαιώνεται η 
συνέχιση ή επανάληψη, 

ε) να επιβάλλει πρόστιμο στις επιχειρήσεις ή ενώσεις 
επιχειρήσεων που υπέπεσαν στην παράβαση. 

Το κατά την προηγούμενη παράγραφο επιβαλλόμενο ή 
απειλούμενο πρόστιμο μπορεί να φτάνει μέχρι ποσοστού 
δεκαπέντε τοις εκατό (15%) των ακαθαρίστων εσόδων 
της επιχείρησης της τρέχουσας ή της προηγούμενης της 
παράβασης χρήσης. Για τον καθορισμό του ύψους του 
προστίμου πρέπει να λαμβάνονται υπόψη η σοβαρότητα 
και η διάρκεια της παράβασης. Η κατά την προηγούμενη 
παράγραφο προβλεπόμενη χρηματική ποινή ανέρχεται 
μέχρι του ποσού των δύο εκατομμυρίων (2.000.000) 
δραχμών για κάθε ημέρα καθυστέρησης συμμόρφωσης 
προς την απόφαση και από την ημερομηνία που θα ορίσει 
η απόφαση. 

Με βάση τα προεκτεθέντα η Επιτροπή θεωρεί ως επιβε¬ 
βλημένο να επιβάλλει σε κάθε μία από τις εταιρείες ΑΡ¬ 
ΓΟΣ και ΕΥΡΩΠΗ πρόστιμο 8.805 Ευρώ για τη μη γνω¬ 
στοποίηση τής στο σκεπτικό περιγραφόμενης οριζόντιας 
μεταξύ τους συμφωνίας, καθώς καιπρόστιμο 100.000 Ευ¬ 
ρώ και 75.000 Ευρώ αντίστοιχα για την σύναψη και θέση 
σε εφαρμογή της συμφωνίας αυτής, το οποίο δεν υπερ¬ 
βαίνει το ανώτατο προβλεπόμενο από το Νόμο ποσοστό 
επί των ακαθάριστων εσόδων τους για το έτος 2000. 

Εξ άλλου θεωρεί επιβεβλημένο να επιβάλλει στις εται¬ 
ρείες ΕΝΤΥΠΗ ΕΝΗΜΕΡΩΣΗ και ΜΥΛΩΝΑΚΗ πρόστιμο 
10.000 Ευρώ και 7.500 Ευρώ, το οποίο δεν υπερβαίνει το 
ανώτατο προβλεπόμενο από το Νόμο ποσοστό επί των 
ακαθάριστων εσόδων τους για το έτος 2000, αντίστοιχα 
για τη σύμπραξή τους στην ως άνω συμφωνία. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

1. Υποχρεώνειτις εταιρείες «Άργος Ανώνυμος Εταιρεία 
Μελετών, Αντιπροσωπειών, Διαχειρίσεως και Πρακτο- 
ρεύσεως», η οποία έχει την έδρα της στον Δήμο Αιγάλεω 
Αττικής (Ιερά Οδός αριθμός 150), και «Ανώνυμη Εταιρεία 
Πρακτορεύσεως και Διανομής Ημερήσιου και Περιοδικού 
Τύπου - Ευρώπη», η οποία έχει την έδρα της στον Δήμο 
Αθηναίων (οδός Αμφιαράου, αριθμός 15-17), να γνωστο¬ 
ποιήσουν στην Επιτροπή Ανταγωνισμού εντός τριών (3) 
μηνών από τη δημοσίευση της παρούσας αποφάσεως 
στο ΦΕΚτη σύμβαση-τύπο ή τις συμβάσεις-τύπο, οι οποί¬ 
ες καθιδρύουν το σύστημα επιλεκτικής διανομής καθε¬ 
μιάς τους μέχρι το τελικό σημείο πωλήσεως, το οποίο (σύ¬ 
στημα) ίσχυε κατά την ημερομηνία καταγγελίας της συμ- 
βάσεως διανομής ημερήσιου και περιοδικού τύπου με τη 
Χρυσούλα Μανταδάκη, κάτοικο Ρεθύμνου (οδός Παπανι- 
κολάου, αριθμός 18), καθώς και το σύστημα επιλεκτικής 
διανομής καθεμίας τους που ισχύει σήμερα. Για την περί¬ 
πτωση μη συμμορφώσεως απειλεί με χρηματική ποινή 
600 Ευρώ για κάθε μία από τις εταιρείες αυτές για κάθε 
ημέρα μη συμμορφώσεως προς την παρούσα απόφαση. 

2. Αναβάλλει την έκδοση αποφάσεως ως προς το νόμιμο 
ή μη της καταγγελίας της συμβάσεως διανομής ημερήσι¬ 
ου και περιοδικού τύπου με την Χρυσούλα Μανταδάκη εκ 
μέρους των προαναφερθεισών εταιρειών και την άρνησή 
τους να εντάξουν την επιχείρησή της στο σύστημα επιλε¬ 
κτικής διανομήςτύπου, το οποίο κάθε μία από αυτές εγκα- 
θίδρυσε. Μέχρις εκδόσεως δε αποφάσεως εκ μέρους της 
Επιτροπής Ανταγωνισμού επί του ζητήματος αυτού επι¬ 
βάλλει στις επιχειρήσεις «Άργος Ανώνυμος Εταιρεία Με¬ 
λετών, Αντιπροσωπειών, Διαχειρίσεως και Πρακτορεύσε¬ 
ως» και «Ανώνυμη Εταιρεία Πρακτορεύσεως και Διανομής 
Ημερήσιου και Περιοδικού Τύπου - Ευρώπη», καθώς και 
στους υποπράκτορες αυτών «Έντυπη Ενημέρωση ΑΕ» και 
«Επιχειρήσεις Μυλωνάκη ΑΕ» αντιστοίχως να συνεχίσουν 
να προμηθεύουν την Χρυσούλα Μανταδάκη με τον ημερή¬ 
σιο και περιοδικό τύπο, τον οποίο της προμήθευαν μέχρι 


σήμερα και μάλιστα υπό τους ίδιους ακριβώς όρους που 
ισχύουν για παρόμοιες επιχειρήσεις, όπως αυτή της Χρυ- 
σούλας Μανταδάκη. Για την περίπτωση μη συμμορφώ¬ 
σεως απειλεί με χρηματική ποινή 600 Ευρώ για κάθε μία 
από τις τέσσερις αυτές εταιρείες για κάθε ημέρα μη συμ¬ 
μορφώσεως προς την παρούσα απόφαση. 

3. Διαπιστώνει ότι είναι αντίθετη προς το Ν. 703/1977 και 
επομένως άκυρη κατά τον ίδιο Νόμο η στο σκεπτικό περι- 
γραφόμενη οριζόντια συμφωνία μεταξύ των εταιρειών 
«Άργος Ανώνυμος Εταιρεία Μελετών, Αντιπροσωπειών, 
Διαχειρίσεως και Πρακτορεύσεως» και «Ανώνυμη Εται¬ 
ρεία Πρακτορεύσεως και Διανομής Ημερήσιου και Περιο¬ 
δικού Τύπου - Ευρώπη», στην οποία συνέπραξαν και οι 
υποπράκτορες αυτών «Έντυπη Ενημέρωση ΑΕ - Υποπρα¬ 
κτορείο Διανομής Τύπου», η οποία έχει την έδρα της στα 
Χανιά (Λ. Σούδας 158), και «Επιχειρήσεις Μυλωνάκη ΑΕ», 
η οποία έχει την έδρα της στα Χανιά (Λ. Σούδας 285), αντι- 
στοίχως. Υποχρεώνει όλες αυτές τις εταιρείες να παύ- 
σουν την παράβαση και να παραλείπουν αυτήν στο μέλ¬ 
λον. Για την περίπτωση μη συμμορφώσεως απειλεί με 
χρηματική ποινή 600 Ευρώ για κάθε μία από τις τέσσερις 
αυτές εταιρείες για κάθε ημέρα μη συμμορφώσεως προς 
την παρούσα απόφαση. 

4. Επιβάλλει σε κάθε μία από τις εταιρείες «Άργος Ανώ¬ 
νυμος Εταιρεία Μελετών, Αντιπροσωπειών, Διαχειρίσεως 
και Πρακτορεύσεως» και «Ανώνυμη Εταιρεία Πρακτορεύ¬ 
σεως και Διανομής Η μερήσιου και Περιοδικού Τ ύπου- Ευ¬ 
ρώπη» πρόστιμο 8.805 Ευρώ για μη γνωστοποίηση της 
στο σκεπτικό περιγραφόμενης οριζόντιας μεταξύ τους 
συμφωνίας. 

5. Επιβάλλει στις εταιρείες «Άργος Ανώνυμος Εταιρεία 
Μελετών, Αντιπροσωπειών, Διαχειρίσεως και Πρακτο¬ 
ρεύσεως» και «Ανώνυμη Εταιρεία Πρακτορεύσεως και 
Διανομής Ημερήσιου και Περιοδικού Τύπου - Ευρώπη» 
πρόστιμο 100.000 Ευρώ και 75.000 Ευρώ αντίστοιχα για 
την στο σκεπτικό περιγραφόμενη οριζόντια μεταξύ τους 
συμφωνία. 

6. Επιβάλλει στις εταιρείες «Έντυπη Ενημέρωση ΑΕ - 
Υποπρακτορείο Διανομής Τύπου» και «Επιχειρήσεις Μυ¬ 
λωνάκη ΑΕ» πρόστιμο 10.000 Ευρώ και 7.500 Ευρώ αντί¬ 
στοιχα για τη σύμπραξή τους στην στο σκεπτικό περιγρα- 
φόμενη οριζόντια συμφωνία μεταξύ των εταιρειών «Άρ¬ 
γος Ανώνυμος Εταιρεία Μελετών, Αντιπροσωπειών, 
Διαχειρίσεως και Πρακτορεύσεως» και «Ανώνυμη Εται¬ 
ρεία Πρακτορεύσεως και Διανομής Ημερήσιου και Περιο¬ 
δικού Τύπου - Ευρώπη». 

Η απόφαση εκδόθηκε στις 2 Οκτωβρίου 2003. 

Η απόφαση να δημοσιευθεί στην Εφημερίδα της Κυβε- 
ρνήσεως. 

Ο Προεδρεύσας Η Γραμματέας 

ΚΩΝΣΤΑΝΤΙΝΟΣ ΗΛΙΟΠΟΥΛΟΣ ΑΙΚΑΤΕΡΙΝΗ ΤΡΙΒΕΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




